Proiect

**GUVERNUL REPUBLICII MOLDOVA**

**HOTĂRÎRE nr. \_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_ 2020**

**Chișinău**

**Cu privire la eliberarea unor bunuri**

**din rezervele materiale de stat**

În temeiul art.8 alin.(1), alin.(2) lit.a) şi b) al Legii nr.589/1995 privind rezervele materiale de stat şi de mobilizare (Monitorul Oficial al Republicii Moldova, 1996, nr.11-12, art.114), cu modificările ulterioare, art. 19 lit. g) şi art.36 alin.(1) lit.b) din Legea finanţelor publice şi responsabilităţii fiscale nr.181/2014 (Monitorul Oficial al Republicii Moldova nr. 223-230, art.159), cu modificările ulterioare şi pct.6 al Regulamentului privind gestionarea fondurilor de urgenţă ale Guvernului, aprobat prin Hotărîrea Guvernului nr.862/2015 (Monitorul Oficial nr. 347-360 art.967), precum şi în scopul intervenirii statului pentru protecţia populaţiei urmare calamităţilor naturale provocate de ploile abundente din data de 8 octombrie 2020, şi pentru lichidarea consecințelor acestora, Guvernul **HOTĂRĂȘTE**:

**1.** Agenţia Rezerve Materiale din subordinea Ministerului Afacerilor Interne va elibera, din rezervele materiale de stat, cu titlu de deblocare, consiliilor raionale Soroca, Glodeni şi Primăriei satului Boşcana raionul Criuleni, bunuri în sumă de 505706.96 lei, pentru lichidarea consecinţelor ploii abundente din data de 8 octombrie 2020, conform anexei.

**2.** Ministerul Finanţelor va achita Agenţiei Rezerve Materiale, din fondul de intervenţie a Guvernului, costul bunurilor materiale eliberate cu titlu de deblocare din rezervele materiale de stat, în sumă de 505706.96 lei, mijloace ce urmează a fi utilizate pentru completarea rezervelor materiale de stat.

**3.** Consiliile raionale Soroca, Glodeni şi Primăria satului Boşcana raionul Criuleni vor întreprinde măsuri privind recepţionarea, trasportarea, distribuirea şi monitorizarea utilizării conform destinaţiei a bunurilor eliberate din rezervele materiale de stat.

**4.** Controlul asupra executării prezentei hotărîri se pune în sarcina Ministerului Afacerilor Interne.

**5.** Prezenta hotărîre intră în vigoare la data aprobării.

**Prim-ministru Ion CHICU**

**Contrasemnează:**

**Viceprim-ministru,**

**ministrul finanţelor Serghei PUŞCUŢA**

**Secretar de stat al**

**Ministrului Afacerilor Interne Sergiu GOLOVACI**